_:na719e6cc58b944d3a125e60105601b53xb0
<http://schema.org/articleBody>
"Daya daga cikin jagororin siyasar karamar hukumar nassarawa cikin birnin Kano wanda aka fi sani da siraja yahaya mai suna janbul. Idan baa manta ba an gudanar da zaben daya fi kowanne daukar hankali a fadin kasarnan. Tun bayan kammala zaben shugaban kasa da dama yan takara sunyi ta cin alwashin lashe zaben da zasu shiga, kama daga na majalisin jihohi zuwa na sanatoci, kai harma na gwamna. Jihar kano tana daya daga cikin jihohin da harkoki suka tsaya cak tsawon wani locaci, kai harma yan kasuwa sun kagu hukumar zabe tama sanar da kowaye yaci domin su fita harkar su ta kasuwa. Unguwar gama nanne fagen da aka fafata wajen ganin kowa yakai bantansa, ganin haka yasa wakilin mu ya samu ganawa da daya daga cikin wanda sukai gwagwarmaya wajen dawo da ruhin wannan gwamnati ta Dr. Abdillahi Umar ganduje, ba wani ba ne shine Honarabul suraja mai lakabin janbul, yau dai ya zazzage min komai akan wannan zabe na gama gadai yanda shirar ta kasance da shi.\nDa farko mai karatu zai so yaji dawa LEADERSHIP za ta yi hira?\nTo ni sunana Siraja Shaaibu Yahaya Gama matasa kuma suce Haske Maganin Duhu.\nTo honarabul kune mutanen gama gashi duk wata hatsaniya tayi shiru tun bayan kammala zaben gama, shin wanna dabaru kukai amfani da shi ne ganin kun tsallake?\nTo da farko dai muna godewa Allah domin nasara tasa ce, ita wannan nasara bata samu ba saida wani abu da ake cewa da hausa wato bai cika ba, to samun wannan ne daya daga cikin nasarar mu. Kuma abu na biyu tarihi bazai cika ba akan wancan kalmar sai ansa suraja janbul, domin mune muka samu nasarar wancan kalmar dan haka damu aka fara kuma damu aka gama a gama. Allah yayi ikonsa shine yasa nace maka wannan gwagwarmaya data faru, dole sai an samu a ciki.\nHonarabul zaben da aka gudanar na farko shi ne ake cewa shi ne sahihi, yaya haka ta kasance?\nWannan abin da ya samemu wata jarabawace daga Allah domin ya gwadaka, yadda ka karbi jarrabawar da yayi maka haka zai dauke ka, ko kuskure kayi to koma wajen Allah ka nemi yafiya. Da mukai haka sai Allah ya kawo mana wancan hikimar, suko wanda aka ce sune a gaba sai suka shiga fagamniya. Kuma ina tabbatar maka wannan aiki da akayi a gama wani tarihi ne mai tsayi, domin akwai wanda dole ko zaa rubuta tarihin wannan zaben gama sai an sasu, dasu ne muka daure muka jajirce. Ina tabbatar maka duk wanda ya kawowa gama tallafin cin zabe, to kafin yazo dama munyi bakin kokarinmu ya tarar anyi nisa, kamar irin kokarin Murtala silen garo da Lamin sani ciyaman nassarawa, da mai girma mataimakin gwamna da sauransu.\nWsu za su ce kune a kan gaba wajen samun nasarar gwamnati, wannan bazai kawo cece kuce ba? Wato idan bama fadawa duniya irin wannan ba, to akwai matsala. Kasan dan adam da mantuwa sai kana tuna masa zai san cewa e lallai wasu sunyi kokari, koda babu abinda za a baka, aa kadai fada kowa ya sani kasan wannan shine yafi. Kuma dabarar da mukayi amfani da ita, to karatun siyasar na sorone bana aji bane. Dan haka ina tabbatarwa mai karatu duk abinda shuwagabannin mu suka zo sukayi to da sa hannun mu, dama sun tarar an shirya wato da iyawar mu, da kuma hukuma da ubangiji ya bamu.\nA wannan aiki da mai girma gwamna ya faro akwai aiki da ake yiwa jamaar Kano, tsoran ku shine wancan aiki zaa dakatar da shi suma su fara nasu. Saboda bakwa ganin wancan tunani ba lallai ne ya kasance ba?\nAi gwamna Abdullahi Umar ganduje gwamnan ci gaba ne, ba dan komai na fada maka baa taba gwamna a jihar kano da ya zo yace zai karasa aikin kakan sa dana baban sa sannan zai nasa ba. Ina tabbatar maka wannan kawai idan ka rike ya isa ka jinjinawa gwamna. Kuma inka duba irin wannnan ayyuka da gwamna keyi ya isa ka jinjina masa yana aiki ne na kare kukan ka, ba yana aikin da ruwan sama da ya sauka zai rushe shi ba, wasu daga cikin aikin sa shi ne da kansa yake tafiya zuwa musuluntar da maguzawa. Kuma idan ka dawo ayyukan da yayi, yanzun nan daga gada nake ta hanyar gidan zu. Wancan aiki da akeyi a fadin afirca ma babu kamar sa, shi yasa ma duk abin da gwamna yace janbul jeka kayi zanyi, ko cewa yai koma kaduna ka kula da yaran mu da muka tura wajen koyan aiki bani da zabi.\nWasu nata kiraye kiraye cewa gwamna ya baku wasu mukamai domin ku tallafa masa, kuma da irin kokarin fitowa da kukayi musamman ku jagororin siyasar gama ga kukai duk abinda kukai ganin kunwuce, wannan matasa mutane nacewa a matso da ku kusa, yaya kake jin kanka idan hakan ta kasance?\nTo wannan babu abin mamaki. Dama ita wannan gwamnati ai takenta shine mataki na gaba, idan mai girma gwamna yaga zai dauki wasu mutane daga gama ya raba musu wani matsayin to Allah zamu kara godewa. Kuma ai ba sai anan kadai gwamna yake da dama ba, ko a gwamnatin tarayya gwamna ya isa ya tura mutanen sa kuma a basu matsayi, ina so na fada maka wannan sabuwar gwamnati da zaa kafa sunan ta sabon chanji. Yanzu ya zama wajibi da a chanja ta ku a chanja tafiya, domin so muke muyi tayin gwamnati dan APC ya gaji dan APC.\nZaben farko akwai wasu jagororin APC sun bayyana cewa anyi kura kurai harma suna neman yafiya, kaima ka yarda cewa kun tafka kuskure?\nTo dama kasan dan adam tara yake bai cika goma ba. Ai duk mutumin da ya gano yayi kuskure ai shine mutum, kuma ina kira ga shugabancin jamiyya tun daga jiha har kasa anyi walkiya munga halin kowa, kowa ga abinda ya faru. Dan haka a dauki matakin gyara.\nKana daya daga cikin wanda aka batawa lokacin zaben fidda gwani wasu sukai fishi suka bar jamiyar kai kuma ka tsaya, daman kasan wata rana za a zo nan?\nTo kasan ance akwai ranar kin dillanci ranar da rigar mai gari ta bata, mu a siyasa a namu karatun ance duk inda aka batama to tsayanan domin wanda ya bata maka ya gane kuskuran sa, amma da zarar ka rabu da shi shima sai ya dinga tunanin kai kayi kuskure, amma mu muka tsaya tsayin daka kuma Allah da ikon sa su wayanda suka bata mana sun san sun bata mana. Kuma sai wata hanya tazo ta wajen mu, aka ce mune zamu gyara.\nWannan zaben da ya gabata na gwamna an koka da wasu jagorori cewa basuyi abin da ya kamata ba, yanzu ana ta kiraye kiraye cewa a cire su, wannan bazai kawo sabuwar rigima ba?\nTo in rigima mutum yake tsoro to ita siyasa sunan ta rigima, wannan ba hurumin siraja bane. Idan shugaban gwamnati yai ya dace ya cire wasu yayi chanji babu laifi, sanda aka basu mukaman mu rigimaa mukayi.\nWannan unguwar taku mai suna gama ta amfana da aiki kalan kala shin an gama kenan?\nHaba ai duk ruhin dan APC a wannan gwamna daga gama aka busa shi, dan haka da sauran aiki kala kala a gama dan yanzu muka fara neman aiki wanda za a yi wa yan gama.\nIdan gwamna ya zabo wasu a cikin ku wasu za su hakura?\nAi bamu da matsala sauran sai su jira."
<https://hausa.leadership.ng/nasarar-gwamna-ganduje-ce-cigaban-ayyuka-a-jihar-kano-janbul-gama/>